આ અંગે મળતી માહિતી અનુસાર વ્યારા નગરપાલિકામાં કારોબારી અધ્યક્ષ સહિતની સમિતિઓની રચના અંગે શનિવારે સામાન્ય સભા યોજાઇ હતી. આ સામાન્ય સભામાં પાંચ નગરસેવકો કે જેમના રાજીનામાં લખવામાં આવ્યા હતા તેમણે સભામાં હંગામો મચાવી દીધો હતો. આ સાથે વિપક્ષે પણ સભા સમયસર શરૂ ન હતા હોબાળો મચાવ્યો હતો. અને સભા બરખાસ્ત કરવાની માંગ કરી હતી. જો કે બાદમાં સભા શરૂ કરાઇ હતી. જેમાં વિવિધ સમિતિની રચના કરવામાં આવી હતી. કારોબારી ચેરમેન તરીકે રાકેશ કાચવાળાની નિમણૂક કરવામાં આવી હતી. સાથે અન્ય સમિતિના અધ્યક્ષ અને સભ્યોના નામ પણ જાહેર કરાયા હતા. સભા પૂરી થતાંની સાથે જ કથીત રીતે રાજીનામાં આપી દેનાર પાંચ સભ્યોએ હોબાળો મચાવી પાલિકાના પૂર્વ પ્રમુખ દિપાલી પાટિલને ધક્કે ચઢાવ્યો હતો.